Afrikaans 90: Só lyk splinternuwe roos, 'Afrikaans' | Maroela Media
Die splinternuwe roos, "Afrikaans"
Die Federasie van Afrikaanse Kultuurvereniginge (FAK) het Donderdagaand tydens 'n skemerkonsert by die Gerard Moerdijk-huis in Pretoria 'n nuwe roos, "Afrikaans", bekend gestel.
"Ludwig's Roses het spesiaal die roos gekweek," het Danie Langner, besturende direkteur van die FAK, in 'n verklaring gesê.
Chris Chameleon se liedjie, "Taal van liefde", is ook op 'n gedenkplaat in die Liedjietuin onthul.
Die FAK hou Vrydag'n taalkonferensie om die toekoms van Afrikaans in Suid-Afrika te bespreek. Die gassprekers, Theuns Eloff, Koos Malan, Henk Schalekamp, Andries Vrey en Flip Buys, sal opleidings-, politieke en kulturele strategieë bespreek. Die Afrikaans 90-koek is tydens dié geleentheid gesny.
Afrikaans is op 8 Mei 1925 deur die parlement as amptelike landstaal van Suid-Afrika en Namibië erken. Dit was die vrug van 'n halfeeu se dink en doen deur taalpioniers om Afrikaans tot volwaardige taal te ontwikkel. Afrikaans as landstaal het tot 'n erkende wêreldklastaal ontwikkel. Op 7 en 8 Mei 2015 vier die FAK die 90e herdenking van Afrikaans as amptelike landstaal.
Veels geluk, Afrikaans! Die FAK se verjaarsdagkoek
Daniella Deysel en Chris Chameleon vier Afrikaans 90
Daniella Deysel en Chris Chameleon sing 'n duet
Chris Chameleon, Daniella Deysel en Danie Langner (FAK) by die "Taal van die liefde"-gedenkplaat
Ek hoop darem dit RUIK na roos!Self is ek mal oor 'n lekker vet geel roos, maar nou-ja, persoonlike smaak…